ทะเลสาบโบเดิน

ทะเลสาบโบเดิน () หรือ ทะเลสาบคอนสตันซ์ () เป็นทะเลสาบขนาดใหญ่บนแม่น้ำไรน์ บริเวณเชิงเขาทางตอนเหนือของเทือกเขาแอลป์ และยังเป็นพรมแดนทางธรรมชาติระหว่างสามประเทศ คือ เยอรมนี, สวิตเซอร์แลนด์ และออสเตรีย ทะเลสาบโบเดินเป็นทะเลสาบเพียงแห่งเดียวของยุโรปที่ไม่มีปักปันเขตแดนบนผืนน้ำอย่างเป็นกฎหมายหรือลายลักษณ์อักษร สวิตเซอร์แลนด์มองว่า พรมแดนควรบรรจบบริเวณกึ่งกลางของทะเลสาบ แต่ออสเตรียและเยอรมนีมองว่าเป็นอำนาจปกครองดินแดนร่วมกัน (condominium)Jennings, Ken (June 16, 2014) "The Borderless Black Hole in the Middle of Europe" Conde Nast Traveler เหนือทะเลสาบ ประเด็นเรื่องพรมแดนนี้ยังเป็นข้อพิพาทจนถึงปัจจุบัน ทำให้ในทางกฎหมายแล้วทะเลสาบโบเดินจึงมีสถานะเปรียบเสมือนน่านน้ำสากลที่ไม่ขึ้นกับชาติใด

ทะเลสาบแห่งนี้มีเขตติดต่อกับรัฐไบเอิร์นและรัฐบาเดิน-เวือร์ทเทิมแบร์คของเยอรมนี รัฐฟอร์อาร์ลแบร์คของออสเตรีย รัฐทัวร์เกา รัฐซังคท์กัลเลิน และรัฐชัฟเฮาเซินของสวิตเซอร์แลนด์ แม่น้ำไรน์ไหลเข้าสู่ทะเลสาบจากชายแดนสวิต-ออสเตรียทางทิศใต้ และไหลออกสู่ประเทศเยอรมนีทางทิศเหนือ ทะเลสาบโบเดินเป็นทะเลสาบที่ใหญ่เป็นอันดับสามในทวีปยุโรปรองจากทะเลสาบทะเลสาบบอลอโตนและทะเลสาบเจนีวา มีความยาว 63 กิโลเมตร จุดที่กว้างที่สุดกว้าง 14 กิโลเมตร ผิวน้ำมีความสูงอยู่ที่ 395 เมตรจากระดับน้ำทะเล จุดที่ลึกที่สุดมีความลึก 252 เมตร

ทะเลสาบแห่งนี้ถือเป็นแหล่งน้ำอุปโภคบริโภคที่สำคัญที่สุดของภาคตะวันตกเฉียงใต้ของเยอรมนี และยังมีบริการเรือข้ามฟากในทะเลสาบอีกด้วย

 อ้างอิง 

 แหล่งข้อมูลอื่น 

Bodensee-Hochwasser  waterlevels
Internationale Bodenseekonferenz
Regio Bodensee Statistics 
Lake Constance: pictures 
Photos of Lake Constance


โบเดิน
หมวดหมู่:ทะเลสาบในประเทศออสเตรีย
หมวดหมู่:ทะเลสาบในประเทศสวิตเซอร์แลนด์
หมวดหมู่:ทะเลสาบในประเทศเยอรมนี
หมวดหมู่:เขตแดนออสเตรีย–สวิตเซอร์แลนด์
หมวดหมู่:เขตแดนออสเตรีย–เยอรมนี
หมวดหมู่:เขตแดนเยอรมนี–สวิตเซอร์แลนด์
หมวดหมู่:จุดบรรจบสามเขตแดน